CELEX: 32019R0924
Language: sl
Date: 2019-06-03 00:00:00
Title: Izvedbena uredba Komisije (EU) 2019/924 z dne 3. junija 2019 o uvrstitvi določenega blaga v kombinirano nomenklaturo

6.6.2019   
               
               
                  SL
               
               
                  Uradni list Evropske unije
               
               
                  L 148/10
               
            
         IZVEDBENA UREDBA KOMISIJE (EU) 2019/924
         z dne 3. junija 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. junija 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek (t. i. „skrinjica za optična vlakna s konektorji“) valjaste oblike, s premerom približno 140 mm in višino približno 400 mm. Izdelek tehta približno 2,5 kg. Izdelan je predvsem iz plastičnih mas, nekateri manjši elementi (nosilci in vijaki) pa so kovinski.
                        Podnožje izdelka ima štiri vhode za kable. Ko je izdelek v celoti sestavljen, je podnožje s snemljivo okroglo sponko pritrjeno na cilindrični plastični pokrov izdelka.
                        V notranjosti je plastična plošča za spojke, pritrjena na podnožje izdelka. Ta plošča vsebuje posebne reže za povezavo optičnih vlaken/optičnih kablov in je opremljena s konektorji.
                        Izdelek kot celota je namenjen zaščiti optičnih vlaken/optičnih kablov in se lahko uporablja v različnih vrstah omrežij.
                        
                            (*1) Glej sliki.
                     
                     
                        8536 70 00 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 7 k poglavju 85 ter besedilo oznak KN 8536  in 8536 70 00 .
                        Uvrstitev pod oznako KN 8536 90 10  je izključena, saj ta oznaka zajema „vezne in kontaktne elemente za žice in kable“, tj. električne aparate za vzpostavljanje električnih povezav. Zadevni izdelek je skrinjica s konektorji za optična vlakna, snope optičnih vlaken ali optične kable in nima električnih povezav.
                        Izdelek ima značilnosti konektorjev za optična vlakna, snope optičnih vlaken ali optične kable, ki enostavno mehanično povezujejo konce optičnih vlaken v digitalno omrežje (glej tudi pojasnjevalne opombe harmoniziranega sistema k tarifni številki 8536 , del IV).
                        Zato je treba izdelek glede na njegove značilnosti uvrstiti pod oznako KN 8536 70 00  kot konektorji za optična vlakna, snope optičnih vlaken ali kable iz optičnih vlaken.
                     
                  
               (*1)  Sliki sta zgolj informativnega značaja.